บัญชีกลางควัก4หมื่นล. จ่ายเบี้ยคนชราพิการ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — กรมบัญชีกลางจ่ายเงินให้ผู้สูงอายุ และผู้พิการรายละ 500 บาท รวมทั้งเงินตอบแทน อสม. 600 บาท ทั่วประเทศ
นายรังสรรค์ ศรีวรศาสตร์ อธิบดีกรมบัญชีกลาง เปิดเผยว่า การจ่ายเงินเบี้ยยังชีพผู้สูงอายุ ผู้พิการ ซึ่งรัฐบาลได้ให้การช่วยเหลือรายละ 500 บาท และเงินตอบแทนอาสาสมัครสาธารณสุขประจำหมู่บ้าน (อสม.) รายละ 600 บาท 
ทั้งนี้ ในปีงบประมาณ พ.ศ. 2554 กรมส่งเสริมปกครองท้องถิ่นได้รับงบประมาณเป็นเงินเบี้ยยังชีพผู้สูงอายุ 3.1 หมื่นล้านบาท เงินอุดหนุนผู้พิการ 4,739 ล้านบาท และเงินตอบแทน อสม. 7,240 ล้านบาท ได้มีการเบิกจ่ายเงินดังกล่าวและโอนให้ทุกจังหวัดเรียบร้อยแล้ว เมื่อ 22 พ.ย. 2553 มีเบี้ยคนชรา 1.52 หมื่นล้านบาท คนพิการ 2,086 ล้านบาท และ อสม. 321 ล้านบาท 
เฉพาะเงินเบี้ยยังชีพผู้สูงอายุเป็นยอดเงินสำหรับเบี้ยยังชีพ 6 เดือนในส่วนของกรุงเทพมหานครได้รับงบประมาณสำหรับสงเคราะห์เบี้ยยังชีพเป็นจำนวน 2,044 ล้านบาท เบิกจ่ายแล้ว 520 ล้านบาท และเมืองพัทยาได้รับจำนวน 35 ล้านบาท ยังไม่ได้ขอเบิกมา ซึ่งจะได้ให้เจ้าหน้าที่เร่งติดต่อประสานงานโดยเร็ว 
นายรังสรรค์ กล่าวว่า ปัจจุบันระบบการจ่ายเงินต่างๆ ของกรมบัญชีกลางมีความคล่องตัวและรวดเร็วมาก ทุกรายการถ้าหน่วยงานได้รับจัดสรรเงินงบประมาณแล้ว และขอเบิกเข้ามาผ่านระบบ GFMIS โดยไม่มีข้อผิดพลาดขั้นตอนการตรวจสอบ การอนุมัติคำขอเบิกและโอนเงินเข้าบัญชีส่วนราชการหรือผู้มีสิทธิจะใช้เวลาไม่เกิน 3 วันทำการนอกจากนั้นยังมีระบบการตรวจสอบยอดเงินเข้าบัญชีผ่าน Web Vender สำหรับผู้ค้ากับหน่วยงานราชการ ซึ่งสามารถตรวจสอบได้ว่ามีเงินเข้าบัญชีหรือยัง ถ้าโอนแล้วก็จะทราบว่าเป็นเงินจากหน่วยงานใด จำนวนเท่าไร ซึ่งเป็นประโยชน์แก่ผู้ค้าอย่างมาก ซึ่งไม่จำเป็นต้องโทรศัพท์สอบถามกรมบัญชีกลางเหมือนเมื่อก่อน